Facebook Inc. kompaniyasi aksiyadorlaridan biri kompaniyaning S sinfdigi yangi aksiyalarni chiqarish rejasini to‘xtatish maqsadida sudga da’vo arizasi berdi. Bu haqda Reuters axborot agentligi xabar bermoqda. Ta’kidlanishicha, bu chora kompaniya rahbari Mark Tsukerbergga oddiy aksiyalarning katta qismini sotishga, biroq shu bilan kompaniya ustidan to‘liq nazoratni saqlab qolishga imkon beradi. Agentlik ma’lumotlariga ko‘ra, da’vo arizasi guruhiy bo‘lib, unga Facebook’ning istalgan aksiyadori qo‘shilishi mumkin. Nomi ma’lum qilinmayotgan shikoyatchi kompaniya direktorlar kengashi yangi aksiyalarni chiqarishni ma’qullashdan avval Tsukerbergga kompaniya ustidan to‘liq nazoratni taqdim qilish evaziga "o‘ziga nimadir ahamiyatli narsa olish maqsadida" Tsukerberg bilan "savdolashib o‘tirmagan", deb hisoblamoqda. "S sinfidagi qimmatbaho qog‘ozlar emissiyasi – Tsukerbergga u hech qanday haq to‘lamaydigan milliard dollarlik aksiyalarni sovg‘a qilishdek gap", deb aytdi shikoyatchi.